48. schôdza NR SR - 15.deň - A. dopoludnia
Dátum: 2021-11-12
Poslanec: Mazurek, Milan (-)
Druh vystúpenia: Vystúpenie v rozprave

69. Milá cirkusová manéž, lebo parlament po tom, čo ste predviedli včera, po tom, čo tu predvádzate dnes, po tom, čo tu dokonca pán poslanec Baránik bez respirátoru ohrozoval na životoch všetkých ostatných, vrátane pána Benčíka, ktorý sedí vedľa neho, a zrazu mu to nevadilo, ale včera kričal po mne, aby som vypadol z tohto miesta, čo som od neho desať metrov, lebo ohrozujem jeho život. Fantázia! Človek by chcel mať takú úroveň pokrytectva, ako dosahujete vy, pán Benčík. Ale toho bežný človek ani nie je schopný. To, čo ste tu predložili, to, čo ste tu predviedli, a to, čo ste urobili včera, kedy ste opozičných politikov neumožnili, neumožnili ste im normálne sa vyjadriť a vystupovať k tomuto fašistickému, odpornému návrhu zákona, ktorý vôbec nerieši situáciu, ktorú ste vy sami spôsobili, je nechutné, je nechutné a nepatrí do demokratickej spoločnosti a dnes si to vypijete všetko kompletne. Dnes si to všetko kompletne vypijete, pretože to, čo robíte slovenskému národu, už jednoducho nie je možné. Ste banda fašistov a klamárov! Ako som povedal vo faktickej poznámke, v lete ste tvrdili, že musíte zaviesť apartheidový návrh zákona, ktorý rozdelí spoločnosť na hodných a nehodných, na tých, ktorí majú práva, a tých, ktorí práva nemajú, na tých, ktorí sú očkovaní, prekonaní, testovaní, a tých, ktorí majú smolu, nikde ich nepustia. A vraj to použijete v jeseni a v zime, keď budete potrebovať, aby ekonomika fungovala a nezavádzali ste lockdown. Čo je teraz? November. A s čím ste prišli? So zákonom, ktorý ešte viac strpčuje ľuďom život, so zákonom, ktorý ešte viac sprísňuje tento odporný apartheid, a vraj ho dávate preto, aby ste mohli otvoriť ekonomiku. Ja sa pýtam, kto na Slovensku vám ešte verí? Včera ma tu pani poslankyňa Cigániková zahriakla, že ako si dovoľujem tu vystupovať len s rúškom. S rúškom, ktoré ste ešte pár dní dovtedy všetci nosili. Kľudne pol roka, rok, stále tú istú jednu bavlnenú handru, ktorá vás vraj chránila pred všetkými vírusmi sveta, a dnes s týmto respirátorom do prašného prostredia som aspoň chránený, keby tu náhodou niekto z vás začal vystrájať s príklepovou vŕtačkou. Tu ma pani Cigániková upozornila, máme rekordný počet prípadov, 8 500 pozitívne testovaných, a preto by sme mali byť zodpovední. A ja sa teda pýtam, kde sú tie vaše sladké rečičky o tom, že dosiahneme vakcínou kolektívnu imunitu, že hneď po tom, ako sa zaočkuje dostatočné množstvo ľudí, sa už vírus nebude šíriť. Dnes, keď je zaočkovaných viac ako polovica dospelej populácie, takmer polka národa, máme rekordné čísla. Máme čísla väčšie ako čísla, ktoré tu boli, keď tu žiadna vakcína nebola. Nemecko včera ohlásilo rekordne aj cez 50-tisíc nových pozitívnych testov s takmer 70-percentnou zaočkovanosťou. Poslanci SaS verejne hovorili, že slovenský národ je nezodpovedný, že my nedokážeme dodržiavať opatrenia, že sa neočkujeme, že nie sme ako tí vyspelí, vzdelaní a rozumní Dáni, ktorí počúvajú svoju vládu. Tí istí Dáni, ktorí vraj vďaka 80-percentnej zaočkovanosti dosahujú slobodu a rušia všetky opatrenia. A, bum, zaviedli nové! Povinné rúška a postupne ďalej a ďalej. Lebo vraj majú problém v nemocniciam. Holanďania – problém v nemocniciach, v Antverpách na jednotke intenzívnej starostlivosti – plná jednotka očkovaných ľudí. Čo z toho vyplýva, sa pýtam? Že ste klamali! Vy ste nevedeli, či tá vakcína bude fungovať, vy ste nevedeli, či bude fungovať v takej miere, ako ste ľuďom hovorili. Deväťdesiatpäťpercentná účinnosť, to nám tu hovorila poslankyňa Cigániková, 95-percentná, možno v snoch pána Benčíka, ale normálny, príčetný človek vidí, že to, skrátka, nefunguje. A ja nie som ten, ktorý by z toho mal radosť, pretože mi vadí to, čo som aj dnes osobne zažil. Dnes som dostal informáciu – dvaja pozitívne testovaní starší ľudia majú väčšie teploty a došla im z toho vášho NCZI správa, že ak majú záujem o tie protilátky nejaké mono, neviem čo, majú sa obrátiť na svojho obvodného lekára. Viete, čo sa stalo? Zavolali obvodnému lekárovi a ten povedal, že o ničom nevie, on nevie, kde ich majú získať, on nevie, ako sa to vybavuje. Rozumiete? Vám tu nefungujú základné procesy. Ľudia tu nie sú schopní dostať normálne liečivá, ale tu prídete s návrhom zákona, ktorým obmedzíte práva zdravých ľudí, práva športovať, práva chodiť do reštaurácií, a ľuďom, ktorí potrebujú pomoc, ju neviete zabezpečiť. Neviete, lebo ten systém nefunguje a to je vec, ktorú by ste mali riešiť ako prvú. Ako prvú. A kto sa mi tu k tomu vyjadrí? Kto dnes povie, že minister Lengvarský je zodpovedný za zbytočnú smrť ľudí, lebo nevie zabezpečiť ľuďom základné funkčné lieky? Prečo? Prečo to nefunguje? A vy ste s tým spokojní. Zbabelo odíde zo sály a nedokážete ani len počúvať pravdu, pretože tomuto sa nedá postaviť. Tu v pléne chcete stláčať gombíky a rozhodovať o tom, že tí ľudia nemôžu vojsť tam, že tamtí ľudia nebudú mať ľudské práva, že tí nemôžu vychádzať z domu a že tých nepustíte do takýchto zariadení. Dávate si kompetencie ako Hitlerov alebo Stalinov režim a obmedzujete ľudí, ktorí reálne na toto nemajú žiaden vplyv. Dostali ste niekoľko otázok. Čo ste robili v lete? Nikto tu neodpovedal. Môj kolega Miro Urban práve teraz slúži na covidovom oddelení v Ružomberku a povedal mi, že tak ako minulé leto, ani toto leto sa neurobilo v nemocniciach nič. Nič! Nič pre lepšiu zdravotnú starostlivosť, ako ste videli teraz na tom príklade protilátok, nič pre zväčšenie počtu lôžok, nič pre lepšiu motiváciu lekárov, ale teraz tu máte zákon, ktorý obmedzuje ľudí, ktorí s nemocnicami nemajú nič spoločné. Máme problém v nemocniciach, tak poďme tlačiť na zvyšok spoločnosti. A druhá otázka, na ktorú nedokážete odpovedať, pretože na ňu odpoveď nie je. Keď sa minulý rok celý čas zavádzali opatrenia, obmedzoval sa pohyb ľudí, obmedzovalo sa otvorenie prevádzok, zakazovalo sa ľuďom dokonca vychádzať z domu, nemohli ísť ani do práce, keď nemali test aspoň raz za sedem dní, nemohli ísť ani do potravín pomaly, keď nemali test raz za sedem dní, a aj tak, aj napriek tomu, že sa tu išlo z lockdownu do lockdownu, ste dosiahli najväčšie čísla na celom svete. Vy ste dosiahli väčšie čísla ako Bielorusko, ktoré ani v týchto chvíľach nemá žiadne opatrenia. Žiadne opatrenia. Žijú normálne. Rátajú s tým, že množstvo ľudí, bohužiaľ, na to doplatí životom, ale žijú normálne. U nás doplatilo životom viac ľudí ako v Bielorusku a ešte ste zlikvidovali aj väčšinu ekonomiky. To isté Brazília. Veď vy ste géniovia! A dnes, kedy by človek očakával, že dokážete kauzálne uvažovať, že si uvedomíte, že keď niečo robím a neprináša výsledok, tak to nebudem ako idiot robiť dookola, tak nie. Vy ďalej trváte na týchto priblblých nápadoch, aby ste opäť obmedzovali ľudí aj napriek tomu, že to pred tým nešlo. Teraz ste tu prišli s týmito prašnými respirátormi, zázračný liek, konečne nás to zachráni. Tak isto ako minulý rok. Dajte mi nejaký dôkaz, nejakú štúdiu, nejakú výslednicu, ktorá bude hovoriť o tom, že v momente, keď ste minulý rok zaviedli povinné respirátory, klesli počty prípadov, zlepšila sa situácia v nemocniciach, nejaký logický fakt, niečo, na základe čoho by som si vedel odôvodniť, že toto tu (rečník ukázal na svoj respirátor na tvári), táto sprostosť na tvári má zmysel. Bola diskusia „Hovorme spolu“. Tí vaši provládni dezinformátori ako Krčméry, ktorý sa verejne priznal, že mu funguje len polovica mozgu a jeho sestra pracuje pre najväčšiu farmaceutickú spoločnosť na svete, ktorá tu predáva najväčšie množstvo vakcín, konflikt záujmov ako, ako sviňa, keď to musím takto povedať. Keby toto spravila minulá vláda, tak tu škriekate ako blázni, že čo to je za konflikt záujmov, že hlavný vládny odborník má sestru, ktorá pracuje vo vysokom manažmente najväčšej farmaceutickej firmy, ktorá predáva najväčšie množstvo vakcín. To by bolo nepredstaviteľné v normálnom štáte. Na Slovensku? Úplne v pohode, veď predsa takto to má byť. Posielate do televízie ľudí ako Sabaka, ktorí strašia ľudí, že v októbri zomrie 10-tisíc ľudí. Úplne neoverené blbosti. Ten istý človek, ktorý povedal na Markíze, tuším „Na telo“ to bolo, že očkovaní by nemuseli nosiť rúška, veď predsa sú chránení a nič neprenášajú. Takíto tupci, keď to mám takto povedať, ktorí verejne zavádzajú a klamú, ktorí trieskajú dve na tri len preto, aby boli v telke, len preto, aby boli na obrazovkách, len preto, aby ste sa pred nimi skláňali, že to sú tí odborníci, ktorí vedia, čo hovoria. Zavádzajú národ a spôsobili to, že vám nikto neverí. Ako vám môžem veriť, keď vy za seba pustíte hovoriť niekoho, kto trepe dve na tri, že 10-tisíc mŕtvych ku koncu októbra. Veď takýto človek je diskvalifikovaný do konca svojho profesného života. Ale on nemá chrbticu, on ide verejne ďalej vystupovať, on dokonca ide dávať predžalobné výzvy a chce aj odo mňa 20-tisíc eur za to, že som to povedal, že je to prorok, covidový prorok. On vám povie presne, kedy kto umrie. Akurát, že sa netrafí. Vážená fašistická svoloč, ako som vás nazval, pretože po tom, čo udávate, už vás ani inak nazvať nemôžem. Čo chcete týmito opatreniami dosiahnuť? Čo chcete dosiahnuť opatrením, kedy prevádzkar, čašník, človek vo fitnescentre bude musieť od svojich zákazníkov vyžadovať COVID pas, pričom ani testovanie mu už nepomôže, už len to tzv. prekonanie a tá vakcína a ešte aj občiansky preukaz. A teraz, keď sa stane taká vec, že niekto mu ukáže falošný COVID pas a on si to nedostatočne overí a prídu tam nejakí ľudia z hygieny, nejakí Lengvarského úradníci a zistia, že tento zákazník je neoprávnený v tomto podniku, majú právo na 30 dní tomuto človeku zavrieť prevádzku. Počujete, ľudia na Slovensku? Podnikatelia, uvedomte si to, ak nebudete šikanovať svojich zákazníkov, ak nebudete doslova pomaly ešte aj testovať DNA týchto ľudí, alebo niečo si ešte vymyslia, tak vám môžu na 30 dní bez problémov zavrieť prevádzku. Na mieste rozhodnú o tom, že nebudete podnikať! Toto je úcta tejto vlády k súkromnému vlastníctvu, toto je úcta k právu na podnikanie a zarábanie si na svoje živobytie. Absolútne protiústavný hnus. Neskutočné svinstvo. Ak nikto tu nezodpovedal, ak rok a pol tieto opatrenia nefungovali, ak rok a pol ste robili to isté, čo idete robiť teraz a neviedlo to k ničomu, tak sa vás pýtam, pani ministerka, pán minister Mengelelengvarský, pán spravodajca, k čomu to povedie teraz? Na základe čoho chcete mňa ako človeka presvedčiť, že ak teraz budem dodržiavať to, čo celý čas viedlo k tomu, aby sme dosiahli najvyššie čísla na svete, že teraz už budeme všetci zdraví a že to zlepší stav v nemocniciach? A pýtam sa vás znovu, prečo ľudia nemajú normálnu zdravotnú starostlivosť, prečo nemajú dostupné liečivá, prečo nemajú nemocnice lepší stav? Miliardy eur tu boli vyhodené na testovanie, stále sú vyhadzované stovky miliónov na nezmyselnú propagandu a na očkovaciu lotériu, ale ľuďom, ktorí potrebujú pomôcť, ľuďom, ktorí potrebujú zdravotnú starostlivosť, na tých peniaze nie sú! A keď tu chce o tom niekto hovoriť, tak mu poviete, ty nemáš respirátor do prašného prostredia, tak vypadni! Benčík mi bude hovoriť, že mám vypadnúť, rozumiete? Je to neskutočné, k čomu sa títo ľudia odhodlali. A najhoršie na tom je, že oni... (Reakcia z pléna.) Pán Benčík, dajte sa dokopy. Dajte sa dokopy, už ste trápny, celé Slovensko sa z vás smeje, ste úbožiak. Máte chrbticu ako nejaký plaz. Tu sedí vedľa vás človek bez respirátora a je vám to jedno, a potom mne tu budete hovoriť, že padlo vám to podnos. Vy ste 10 metrov odo mňa, veď sa dajte do poriadku, veď ste klaun, komik, veď to je strašné! Už sa chytáte na Pročka. (Prerušenie vystúpenia predsedajúcim.) Kollár, Boris, predseda NR SR 70. Pán poslanec, prosím vás pekne, skúste k veci, k rozprave a nie... Mazurek, Milan, poslanec NR SR 71. Tak nech ma neprerušujú, pán predsedajúci. Kollár, Boris, predseda NR SR 72. Áno, poprosím, pán Benčík, takisto, keby ste vydržali na faktickú poznámku, aby sme sa takto neprekrikovali. Ďakujem. Mazurek, Milan, poslanec NR SR 73. Zavádzate tu nový priestupok, že keď niekto urazí zdravotníka pri výkone zdravotnej starostlivosti alebo sa nepodrobí povinnej zdravotnej starostlivosti, ťažko si predstaviť, čo všetko si pod to skryjete, takže dostane 1 000-eurovú pokutu. A čo je tá urážka zdravotníka? To už tam nie je definované. Keď bude náhodou Benčík myslieť, že je zdravotník, ja mu poviem, pán Benčík, máte škaredú kravatu, dostanem pokutu? Keď poviem lekárovi, počúvaj, tvoje topánky, to je niečo strašné, mne sa to nepáči, ten účes máš ako cirkusant, dostanem pokutu? Ste sa zbláznili! Vy ste sa zbláznili, takéto úplne gumené, totálne všeobjímajúce paragrafy zavádzať do priestupkového zákona?! Čokoľvek môže byť vnímané ako urážka, to je absolútne subjektívny jav. Zákony majú byť presné! Zákony majú byť písané tak, aby boli nezneužiteľné, a nie tak, že si ich môže vyložiť každý, ako chce. Úplne každý. A definíciu tu nikto nedal, pretože vy sa nemáte záujem spolupodieľať na tom, aby aj ľudia mohli rozhodovať o týchto zákonoch, lebo inak by to išlo v normálnom legislatívnom procese. Ale nie – v skrátenom legislatívnom konaní. Zo dňa na deň. Vypíšu si 10 poznámok, potom pani ministerka ani nevie, čo má odpovedať na tlačovej konferencii, lebo sama nevie, čo je obsahom toho návrhu zákona, lebo v skrátenom legislatívnom konaní menia 10 rôznych zákonov a tápajú a hovoria – keď vás pustia do reštaurácie neočkovaných, zavolajte na seba políciu! To je výrok pani ministerky. Rozumiete? Jozef Stalin by sa potešil, mať takého ministra, ako je pani Kolíková. Volajte na seba políciu, vážení občania, udávajte sa navzájom! Ničte si životy, šírte nenávisť! Nenáviďte sa medzi sebou, to chce táto vláda, verejne vám to z tlačových konferencií hovorí. Vy sa nehanbíte? Nehanbíte sa, kam to až zašlo a stále sa točíme okolo toho jedného a istého. Čo to pomôže v nemocniciach? Aké opatrenia zavádzate v nemocniciach? Ako pomáhate zdravotníkom? Ako zabezpečujete to, aby tí zdravotníci mohli pracovať v lepšom prostredí? Ako ste zabezpečili to, aby ľudia mali liečivá? No nijak! Teraz ste videli príklad, ale obmedzenie celého zvyšku spoločnosti, ktoré dokázateľne nefunguje, to je váš liek? Zruinujete ľudské životy, zase dosiahnete legendárne a najvyššie číslo nakazených a, bohužiaľ, aj mŕtvych asi a zároveň zruinujete aj celú ekonomiku. Pripravíte ľudí o prácu. Pripravíte ich o ľudské práva. Pripravíte ich o možnosť normálne podnikať a vlastniť majetok. Zavediete absolútnu covidovú totalitu. Bez akéhokoľvek racionálneho odôvodnenia aj napriek tomu, aj napriek tomu nemáte problém tvrdiť, že vám ide vlastne o dobrú vec, že vám ide o zdravie ľudí. Kde ešte beriete tú odvahu? Keby som akceptoval všetky tie kraviny, ktorými nás tu kŕmite rok a pol o tom, ako sa ten vírus šíri. Ako vy zastavíte to šírenie! Nikto na svete to nedokázal, ale vy to dokážete. Všetky tie klamstvá, ktorými nás nakŕmili ľudia ako Krčméry a podobní, ktorí v máji 2020 hovoril, že to bude ako chrípka, a dnes hovorí, že v budúcom roku ešte dve vakcíny, no aby sme to nejak dali. Tí istí ľudia, ktorí sú absolútne spochybnení a nedôveryhodní, keby som akceptoval túto vašu hru, tak sa pýtam, z akého dôvodu potom očkovaný človek nemusí mať test a človek, ktorý môže byť aj otestovaný, môže byť zdravý, môže cvičiť šesťkrát do týždňa, nemusí fajčiť, nepije, stravuje sa zdravo, žije normálny život, nikdy nebol chorý, je čistý platiteľ do systému zdravotného poistenia, pomáha tomuto štátu tým, že nezaťažuje zdravotný systém svojím dobrým a hodnotným životom, životosprávou, tým, ako sa snaží, tak ten má smolu, toho nepustíte. Ale možno ťažko chorý človek, ktorý len má vakcínu, tak ten môže ísť kdekoľvek. Rozumiete? Čo to je za opatrenie? Akú to má logiku? Z tohto nevyplýva žiadna ochrana voči tomu prenosnému ochoreniu. Z tohto vyplýva túžba obmedzovať ľudské práva a nútiť do ľudí tú vakcínu. Jasné, je to skvelý biznis! Je to fantastický biznis! Veď spýtajte sa pána Krčméryho, určite by vedel o tom rozprávať. Keď nie, tak jeho sestry. Je to fantastický biznis! Spýtajte sa kamaráta pána Matoviča, ktorý obstarával za 40 mil. testy pre Slovenskú republiku. Lebo ona to nemôže kúpiť na priamo, ona to musí poslať cez Matovičovu rodinu. Vtedy sú kšefty správne. Pýtajte sa ľudí, či sú spokojní s vašimi opatreniami, a ja sa pýtam vás, dokedy chcete rozširovať túto nenávisť? Dokedy chcete medzi ľuďmi vytvárať napätie? Dokedy chcete hovoriť ľuďom ako mne, že som nezodpovedný?! Ja som na rozdiel od vás zodpovedný. Absolútne zodpovedný! Starám sa o svoje zdravie. Starám sa o to, aby som nebol chorý. Starám sa o to, aby som nezaťažoval zdravotný systém. Nepijem, nefajčím ako niektorí títo poslanci SaS. Aj napriek tomu mne budete hovoriť, že ja som nezodpovedný a vy, ktorí na toto všetko kašlete len preto, že si pichnete vakcínu, ktorá očividne vôbec nefunguje, ako ste ľuďom hovorili, tak tým ste zodpovední? Klamete. Šírite nenávisť. Rozširujte medzi ľuďmi zlobu a naviac tlačíte ľudí do povinného očkovania. Netajíte sa tým, netají sa tým pani ministerka, netají sa tým pán bábkový premiér Eduard Heger. A ja sa vás pýtam, kto ste? Kto vy ste, že chcete ľuďom hovoriť, čo si majú do svojho tela pichnúť?! Kde vy vôbec beriete tú odvahu povedať, ty si do seba pichneš toto! Zbláznili ste sa?! Čo vám hovorí osobná sloboda, čo vám hovorí svedomie týchto ľudí? Vy ste načisto prepnutí?! Ešte potom si chcete povedať, že vy ste demokrati? Kde vy beriete odvahu ľuďom prikazovať, čo si majú do svojho tela dať?! A ešte ste dokonca aj také zákerné kreatúry, že keď to náhodou má nejaké negatívne účinky, tak im to ani neodškodníte. Vy ich neodškodníte, vy ich donútite, ale sami prijmú zodpovednosť za to, čo si do seba nechali pichnúť. Každý z nás už pozná niekoho, kto má rôzne negatívne účinky z očkovania. Každý z nás už pozná ľudí, ktorí náhle zomreli na srdcové problémy tesne po očkovaní, ale slovenské štatistiky sú jedinečné na celej planéte! V Česku už je tuším 130 alebo 140 ľudí evidovaní v štatistikách, že zomreli po vakcíne. U nás 5, u nás 5! My sme čo, pán Lehotský, azbestový národ?! My sme neporaziteľní? Alebo tieto vaše štatistiky sú výplodom vašich bujných fantázií? Ako je to možné? Vysvetlite mi to! Prečo v Česku je to cez 100 a u nás 5? Dá sa to, dá sa to pochopiť? Ja viem, v Česku je ich dvakrát toľko ľudí. Tak dobre, u nás by to mohlo byť 50, 40. Ale 5? Päť? A potom vám má niekto veriť? Veď sa dajte do poriadku. Klamete, zavádzate, podrážate ľuďom nohy, ničíte ekonomiku. Nemocniciam nepomáhate. Na zdravotníkov zvysoka kašlete a ešte budete hovoriť, že vlastne nezodpovední sú tí, ktorí vám celý čas hovoria, dajte tie peniaze do nemocníc. Dajte tie peniaze do zdravotníctva. Nesťažujte zdravotníkom prácu tým, že im beriete zdravotné sestry na testovania a podobné nezmysly, ale nechajte tých ľudí pracovať a zmysluplne ich ohodnotíte na tých oddelenia, kde môžu ľuďom pomáhať. Ale nie! Systém je taký, že keď niekomu príde SMS-ka od NCZI, že sa má pýtať u obvodného lekára na protilátky, tak obvodný lekár ani netuší, že niečo také existuje. To je výsledok. To je výsledok vašej vlády. Vážne. Minule vás tu niekto nazval svoloč a ono to reálne sedí. Vy si ani neuvedomujete, čo robíte. Vy zdevastujete národ takým spôsobom, že sa vám to raz veľmi vypomstí. Šliapete tomu národu na krk. Lámete mu chrbticu v priamom prenose. Pán Benčík, chrbtica, to je niečo, čo vy nepoznáte. Robíte z ľudí otrokov. Beriete im ľudské práva. Zavádzate totalitu toho najhoršieho razenia a klamete, že je to pre ich zdravie. Klamete, že je to pre účely nemocníc, pretože o vírus tu vôbec nejde, keď vidíme tie čísla zo západnej Európy. Klamete, nič iné z toho nevychádza, a klamať budete ďalej, pretože vám ide len o moc, peniaze a kontrolu nad ľuďmi. A raz, raz za to veľmi trpko zaplačete, pretože národ nebude spať večne.